CELEX: 62020TB0633
Language: lv
Date: 2021-09-27 00:00:00
Title: Lieta T-633/20: Vispārējās tiesas 2021. gada 27. septembra rīkojums – CNMSE u.c./Parlaments un Padome (Atcelšanas prasība – Sabiedrības veselība – Regula (ES) 2020/1043 – Cilvēkiem paredzētu zāļu, kas satur ĢMO, klīniskās izpētes veikšana – Koronavīrusa slimības SARS-CoV-2 (Covid-19) ārstēšana vai profilakse – Jēdziens “leģislatīvs akts” – Reglamentējoša akta jēdziens – Individuāla skāruma neesamība – Nepieņemamība)

6.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 490/43
            
         
      Vispārējās tiesas 2021. gada 27. septembra rīkojums – CNMSE u.c./Parlaments un Padome
      (Lieta T-633/20) (1)
      
      (Atcelšanas prasība - Sabiedrības veselība - Regula (ES) 2020/1043 - Cilvēkiem paredzētu zāļu, kas satur ĢMO, klīniskās izpētes veikšana - Koronavīrusa slimības SARS-CoV-2 (Covid-19) ārstēšana vai profilakse - Jēdziens “leģislatīvs akts” - Reglamentējoša akta jēdziens - Individuāla skāruma neesamība - Nepieņemamība)
      (2021/C 490/51)
      Tiesvedības valoda – franču
      
         Lietas dalībnieki
      
      
         Prasītāji: Coordination nationale médicale santé – environnement (CNMSE) (Parīze, Francija) un pieci citi prasītāji, kuru nosaukumi ietverti rīkojuma pielikumā (pārstāvis: G. Tumerelle, advokāts)
      
         Atbildētāji: Eiropas Parlaments (pārstāvji: J. Etienne un W. Kuzmienko), Eiropas Savienības Padome (pārstāvji: A. Jaume un M. Moore)
      
         Priekšmets
      
      Prasība, kas ir pamatota ar LESD 263. pantu un ar kuru tiek lūgts atcelt Eiropas Parlamenta un Padomes Regulu (ES) 2020/1043 (2020. gada 15. jūlijs) par cilvēkiem paredzētu zāļu, kas satur ģenētiski modificētus organismus vai no tiem sastāv un kas paredzētas koronavīrusa slimības (Covid-19) ārstēšanai vai profilaksei, klīniskās izpētes veikšanu un piegādi (OV 2020, L 231, 12. lpp.).
      
         Rezolutīvā daļa
      
      
                  1)
               
               
                  Noraidīt prasību kā nepieņemamu.
               
            
                  2)
               
               
                  Par pieteikumiem par iestāšanos lietā, ko iesniegušas Eiropas Komisija un bezpeļņas apvienība “Groupe de Réflexion et d’Action Pour une Politique Ecologique”, vairs nav jālemj.
               
            
                  3)
               
               
                  Coordination nationale médicale santé – environnement (CNMSE) un pārējie prasītāji, kuru nosaukumi ir ietverti pielikumā, sedz savus, kā arī atlīdzina Eiropas Parlamenta un Eiropas Savienības Padomes tiesāšanās izdevumus.
               
            
                  4)
               
               
                  Komisija un bezpeļņas apvienība “Groupe de Réflexion et d’Action Pour une Politique Ecologique” izdevumus saistībā ar saviem pieteikumiem par iestāšanos lietā sedz pašas.
               
            
         (1)  OV C 9, 11.1.2021.